Title: berridazketak izen sintagma
Course: Moodle euskara irakasteko aurrez aurreko ikastaroetan

berridazketak

Q: Hasieran errua berari egotzi nion. Horrek lotsa eman zidan gero

______________ -teak lotsa _________________________________
A: Hasieran errua berari egozteak lotsa eman zidan gero

Q: Pozten naiz zu sendo ikusteaz

Pozten nau _____________-teak
A: Pozten nau zu sendo ikusteak

Q: Ni onegia naizenez gero, besteak horretaz baliatzen dira
______________________az__________________________
A: Ni onegia izateaz baliatzen dira besteak

Q: Marinel horrek ez daki igerian, eta horrek kalte handia egin diezaioke

________________________ -teak _____________________________
A: Marinel horrek igerian ez jakiteak kalte handia egin diezaioke

Q: Goiz osoa eman dut sukaldea zuritzeko

_____________________________ -tzen
A: Goiz osoa eman dut sukaldea zuritzen

Q: Arrazoi pitin bat izango du beharbada, baina guk horretan ez dugu inolako errurik

Baliteke ____________________ -tea, ______________________________________
A: Baliteke arrazoi pitin bat izatea, baina guk horretan ez dugu inolako errurik / Baliteke arrazoi pitin bat edukitzea, baina guk horretan ez dugu inolako errurik

Q: Aldez aurretik bi hileko alogera ordaindu behar genuela esan zigun jabeak

____________________________-tzera behartu _________________________
A: Aldez aurretik bi hileko alogera ordaintzera behartu gintuen jabeak

Q: Gure identitatea egiaztatu arte, ezin ginela polizia-etxetik irten esan ziguten

Gure identitatea egiaztatu arte, ez _______________________________ -ten utzi
A: Gure identitatea egiaztatu arte, ez ziguten polizia etxetik irteten utzi

Q: Pena handia hartuko duzu eskaini dizuten lanpostu horri uko egiten badiozu

Damutuko zara ______________________________________________ -teaz
A: Damutuko zara eskaini dizuten lanpostu horri uko egiteaz

Q: Ezin izan zen lanera garaiz ailegatu, baina hori edonori gerta dakioke

Lanera _____________________ -tzea edonori ____________________
A: Lanera garaiz ezin ailegatzea edonori gerta dakioke

Q: Hain zen garestia, non ezin baikenezakeen inola ere eros

Garestiegia __________________________ -tzeko
A: Garestiegia zen guk erosteko / Garestiegia zen erosteko

Q: Josu hamarretan iritsi zen eta hamar eta erdietan hasi ginen afaltzen

______________________________________ ekin __________-tzeari
A: Josu hamarretan iritsi zen eta hamar eta erdietan ekin genion afaltzeari

Q: Niri, umetan, oso gustatzen zitzaidan gurasoekin hondartzara egun-pasa joatea
Nik, ______________________________________________________
A: Nik, umetan, oso gogoko nuen gurasoekin hondartzara egun-pasa joatea
Feedback ("Nik, umetan, oso gogoko nuen gurasoekin hondartzara egun-pasa joatea"): hau ere ondo > Nik, umetan, oso gustuko nuen gurasoekin hondartzara egun-pasa joatea

Q: Azterketan kopiatu eta erraz gainditu ahal izan nuen, baina ez nuen nahi izan

_____________________ -tzea izan ___________________________________
A: Azterketan kopiatu eta erraz gainditzea izan nuen, baina ez nuen nahi izan

Q: Harrezkero, ardoa kontrolik gabe edaten hasi zen

____________________________ -tzeari eman ____
A: harrezkero, ardoa kontrolatzeke edateari eman zion

Q: Itzelezko harridura hartu nuen Jon eta Uxue ezkondu zirela jakitean

Itzel harritu ___________________________________________ -teak
A: Itzel harritu ninduen Jon eta Uxue ezkondu zirela jakiteak

Q: Ezer galdetzeko beldur nintzen, ez bainituen ongi ezagutzen

Ongi _________ -tzeak beldurtu __________ ezer galdetzeko
A: Ongi ez ezagutzeak beldurtu ninduen ezer galdetzeko

Q: Arratsaldeko lana bukatu eta, segituan, tabernara joan zen basoerdi batzuk hartzera

_____________________ -tzeaz batera, _____________________________________
A: Arratsaldeko lana bukatzeaz batera, tabernara joan zen basoerdi batzuk hartzera

Q: Ezer jan ezean, hil egin zaitezke

__________ -teak __________ zaitzake
A: Ezer ez jateak hil egin zaitzake / Ezer ez jateak hil zaitzake

Q: Ikaragarri egin zait zu orain horrelakoak esaten ibiltzea

_________ egin nau _________________________ -tzeak
A: Ikaratu egin nau zu orain horrelakoak esaten ibiltzeak

Q: Osasuntsu bezain zoriontsu bizi behar da. Horrexeri ematen diot sekulako garrantzia

Nik ________________________ -tzeari _____________________________
A: Nik osasuntsu bezain zoriontsu bizitzeari ematen diot sekulako garrantzia

Q: Gazte hark alde egin eta berehalaxe hasi ziren komeriak

____________________ batera _______________________
A: Gazte hark alde egiteaz batera hasi ziren komeriak / Gazte hark alde egitearekin batera hasi ziren komeriak

Q: Azkenaldion oso emaitza txarrak lortu ditu, baina horrek ez dio lidergoa kendu

________________________ -tzeak ________________________________
A: Azkenaldion oso emaitza txarrak lortzeak ez dio lidergoa kendu

Q: Ezin sinets dezakegu nola gustatzen zaizkion kiwiak neskato honi

Sinestezina zaigu neskato honi _______________________________ -tzea
A: Sinestezina zaigu neskato honi kiwiak hainbeste gustatzea

Q: Zer, autoa aldatuko dugu? Galdetu dit Anek

_______________ -tzeari zer deritzodan _____________________
A: Autoa aldatzeari zer deritzodan galdetu dit Anek

Q: Begiak ukitu zizkion itsuari, eta berehala hasi omen zen ikusten
_________________________laster______________________ari
A: Itsuari begiak ukitu bezain laster ekin omen zion ikusteari

Q: Gaurko erosketak zeuk egin behar dituzu

Zeuri ____________ -tea
A: Zeuri dagokizu gaurko erosketak egitea

Q: Aspaldi da nire lagun horrek erretzen ez duela

Aspaldi utzi ________________________ -tzeari
A: Aspaldi utzi dio nire lagun horrek erretzeari

Q: Ez zaude gustura gure artean? Joan zaitez, bada!
____________________ba_______________joatea
A: gure artean gustura ez bazaude, hobe duzu joatea

Q: Jakizue betebehar hori zeuek burutu behar duzuela, eta ez guk

_____________________ zeuei ______________ -tzea, eta ez guri
A: Jakizue betebehar hori zeuei dagokizuela burutzea, eta ez guri

Q: Umetan ikasteari garrantzirik ez nion eman, eta horixe izan da oraingo egoera kaskarrera ekarri nauena
______________________izanak__________________________________
A: Umetan ikasteari garrantzirik eman ez izanak ekarri nau oraingo egoera kaskarrera

Q: Oso garrantzitsu deritzogu egunero euskaraz zertxobait egiteari

Gure ustez, ______________ du ________________________ -teak
A: Gure ustez, garrantzi handia du egunero euskaraz zertxobait egiteak

Q: Mahaian jarrita zeuden gazte haiek agurearen esanari ez zioten jaramonik egin, eta algaraka jarraitu zuten
___________________esana________________________________________
A: Mahaian jarrita zeuden gazte haiek agurearen ezana ez zuten aintzat hartu, eta algaraka jarraitu zuten

Q: Gurasoen arteko liskarra konpondu zuen, baina besterik ez zuen lortu

_________________________________ -tzea besterik ____________
A: Gurasoen arteko liskarra konpontzea besterik ez zuen lortu

Q: Naroa onegia da eta horretaz baliatzen dira ingurukoak

________________-teaz__________________________
A: Naroa onegia izateaz baliatzen dira ingurukoak

Q: Ezin zaitezkete ate horretatik igaro

Ez ______________________ -tzerik
A: Ez daukazue ate horretatik igarotzerik

Q: Jaialdia hasi orduko agertu ziren lagun guztiak

______________-tearekin batera ___________
A: Jaialdia hastearekin batera agertu ziren lagun guztiak

Q: Manifestazioa hasi orduko agertu zen polizia

________________ -teaz batera ___________
A: Manifestazioa hasteaz batera agertu zen polizia

Q: Ez nituen notak hartu, ahantzi zitzaidan eta.

___________________ -tzea ahantzi zitzaidan
A: Notak hartzea ahantzi zitzaidan

Q: Horrek gezur asko esaten ditu eta horren ondorio txarrak denok ezagutzen ditugu

____________________________ -tearen _________________________________
A: Horrek gezur asko esatearen ondorio txarrak denok ezagutzen ditugu

Q: Zuek espetxean ikustearren edozer emango nuke nik

________________ -teagatik edozer emango nuke nik
A: Zuek espetxean ikusteagatik edozer emango nuke nik

Q: Lasai mutil, gaizki egindakoa konpon dezakezu eta!

Lasai mutil, _________________ -tzerik baduzu eta!
A: lasai mutil, gaizki egindakoa konpontzerik baduzu eta!

Q: Josebari atzo utzi zizkioten apunteak, etxean zertxobait ikas zezan

Josebari atzo utzi zizkioten apunteak, ______________________ -teko
A: Josebari atzo utzi zizkioten apunteak, etxean zertxobait ikasteko

Q: Gero mesede bat eskatu behar dizut, baina ez dakit gogoratuko dudan

Gero zuri _______________________ -tzeaz ez dakit gogoratuko dudan
A: Gero zuri mesede bat eskatzeaz ez dakit gogoratuko dudan / Gero zuri mesede bat eskatu behar izateaz ez dakit gogoratuko dudan