Title: Hitz-elkarketa
Course: Moodle euskara irakasteko aurrez aurreko ikastaroetan > Section: Edukiak

Hitz elkarketa 1

1. Bereiz idatziko dira:

- aposizioak (Bidasoa ibaia)

- egin, eman, hartu eta eragin aditzekin osatzen diren aditz elkarteak (lo egin)

- etxez etxe moduko bikoiztapenak

- egin berri modukoak

- mahai gainean gisako posposizioak

- bigarren osagaia bila, eske edo falta duten elkarteak

- lehen osagaia erdal, euskal, giza eta itsas duten elkarteak, ihartuak ez diren neurrian

- lehen osagaiaren amaierako >a< galtzen denean (biologi azterketa)

Beraz, egokia al da itsas-gizon?

- Ez
Feedback: Oso ondo! Itsas gizon behar luke.
- Bai
Feedback: Ez, ez da egokia. Irakur ezazu berriz azalpena.

Hitz elkarketa 2

2. Marrarekin idatziko dira:

- gorri-gorria moduko bikoiztapen indargarriak

- apurka-apurka bezalako bikoiztapenak

- seme-alabak, zuri-gorri modukoak

- barra-barra, plisti-plasta bezalakoak

- Ezkio-Itsaso moduko leku izen elkartuak (bi hizkuntzatan ematen direnean, ordea, ez: Lizarra / Estella)

Beraz, egokia al da Donostia-San Sebastian?

- Ez
Feedback: Oso ondo. Donostia/San Sebastian behar luke
- Bai
Feedback: Ez, ez da egokia. Irakur ezazu berriz azalpena

Hitz elkarketa 3

3. Loturik idatziko dira:

- jarleku moduko elkarteak

- aldagaitz bezalako izaera elkarteak

- odolustu moduko izen-elkarte arruntak

- bigarren osagaia -gin, -gile -zain, -zale, -dun, -gabe edota -gintza, -za(i)ntza duten elkarteak

- bigarren osagaia -aldi, -buru, -gizon, -(g)une, -kide -(k)ume, -orde duten izen elkarteak

- lehen osagaia aurre-, azpi- eta gaitz- duten izen elkarteak

- lauburu moduko elkarteak

Beraz, egokia al da ibil-bide?

- Ez
Feedback: Oso ondo. Ibilbide behar luke
- Bai
Feedback: Ez, ez da egokia. Irakur ezazu berriz azalpena

Hitz elkarketa 4

4. Marrarekin edo marra gabe, nahi den bezala:

- eguzki lore, eguzki-lore moduko izen elkartu arruntak

- kale garbitzaile, kale-garbitzaile modukoak

(Bi hitzak letra larriz hasten direnean hobe da, hala ere, marra gabe idaztea).

Beraz, zein da egokia bi hauetatik: ikusketa-gela ala ikusketa gela?

- ikusketa-gela
Feedback: Egokia da baina bestea ere bai. Birpasa ezazu azalpena
- ikusketa gela
Feedback: Egokia da baina bestea ere bai. Birpasa ezazu azalpena
- Biak
Feedback: Oso ondo!

Hitz elkarketa 5

5. Elkarteko lehenbiziko osagaiak >ia< amaiera duenean >a<-rekin nahiz >a< gabe idatz daitezke:

- biologi azterketa

- biologia azterketa.

Bestelako >a< itsatsiak ez dira galtzen elkarketa egiten denean, eta hitzak bere osotasunean eman behar dira.

Salbuespen dira, dena dela, honako sei hitz hauek: burdina, eliza, hizkuntza, kultura, literatura eta natura. Hitz hauek, hala nahi izanez gero, gal dezakete >a< hori.

Idazkerari dagokionez, amaierako >a< galtzen den bakoitzean, bereiz idatziko da hitz elkartua eta >a< gordetzen denean, aukeran izango da bereiz idaztea nahiz marratxoa erabiltzea: kultur etxea, biologi azterketa, kultura(-)etxea, biologia(-)azterketa.

Beraz, egokia al da hizkuntz-irakaslea?

- Ez
Feedback: Oso ondo. Hizkuntz irakaslea beharko luke edo hizkuntza-irakaslea edo hizkuntza irakaslea.
- Bai
Feedback: Ez, ez da egokia. Irakur ezazu berriz azalpena. Ez da erraza baina bitan irakurrita nahikoa izango da.

Bukaera

Bukatu duzu ikasgaia. Zalantzarik izanez gero, hitz egin ezazu irakaslearekin. Ikastarora itzultzeko, sakatu Jarraitu botoiari.