Title: Erreportajea
Course: Moodle euskara irakasteko aurrez aurreko ikastaroetan

Ikus ezazu bideo hau:

[Image]

Kalamuari eskainitako erakusleihoa

Expogrow azoka egingo dute asteburuan Irungo Ficoba erakustazokan. Kalamuaren salmentari eta kontsumoari buruz eztabaidatzeko foroa izango da egitarauaren oinarrietako bat. Sektoreko 200 erakusmahaitik gora ere jarriko dituzte.

Ainara Arratibel Gascon Donostia

Kalamuaren kontsumoari buruzko informazioa ematea eta eztabaida sortzea. Horiexek izango ditu helburu, besteak beste, asteburuan Irungo Ficoba erakustazokan (Gipuzkoa) egingo duten Expogrow azokak. «Kalamuaren kontsumoari eta salmentari lege oinarri bat eman beharra utzi nahi dugu agerian», nabarmendu du azokaren zuzendari Sergio Martinezek. Hainbat herrialdetan eman diote lege babesa kontsumoari, Martinezek azaldu duenez. Emaitzak «agerikoak» izan dira: «Kalamua mafiek saltzea eragotzi da, eta, aldi berean, kontsumo egoki bat egiteko oinarriak ezarri dira. Gure xede nagusietakoa da bazter uztea kontsumo desegokiaren ondorioz izan daitezkeen ondorioak».

Hori lortzeko asmoz, azokan foro bat egingo dute; 450 lagunentzako lekua dago, eta izen ematea doakoa da. Parte hartuko dutenen artean dago Steve DeAngelo, Amerikako Estatu Batuetan kalamua sendagai gisa banatzen duen enpresa nagusiaren arduraduna. «Kalifornian, urteak daramatzate sendabelar gisa erabiltzen. Hemen ezki ura bezala hartzen dute han kalamua».

Kalamuaren erabilera terapeutikoa arautzea «zentzukoa» iruditzen zaio Martinezi. «Antsietatearen kontrako botikak, adibidez, arriskutsuagoak dira, eta horren kontra ezer gutxi egiten da». Badira osasun arloko profesionalak kalamuaren erabilera terapeutikoa babesten dutenak: «Modu ez-ofizialean, badira kimioterapia hartzen ari diren gaixoei kalamua kontsumitzea agintzen ari diren medikuak».

Beste batzuek aisialdian kontsumitzen dute. «Hor ikusten dugu arrisku handiagoa. Neurrian kontsumitzea funtsezkoa da. Izan ere, beste edozein gauzarekin gertatu bezala, neurririk gabe hartuz gero kaltegarria izan daiteke».

Arrisku horiek saihesteko kalamuaren gizarte klubek izan dezaketen garrantziaz ohartarazi du. «Kluben bidez, egoki eta modu kontrolatuan kontsumitzen ikas daiteke. Heziketa lan handia egin dezakete». Eusko Jaurlaritzak agindu zuen aztertuko zuela klub horien arautzea. Baina Espainiako Gobernuak berehala esan zion hori arautzea berari zegokiola. Ausardia falta ikusten die Martinezek agintari politikoei urrats hori egiteko.

Ikuspegi ekonomikoa

Kalamua landatzeak, saltzeak eta kontsumitzeak duen garrantzi ekonomikoa ere ikusarazi nahi dute. «Negozio handi bat da. Makina bat lanpostu daude horren inguruan, eta diru asko mugitzen da. Baina egun ez da ikusten. Ez dago araututa. Horren ondorioz, diru beltz asko mugitzen da. Mafiek kontrolatzen dute. Hori aldatzea izan beharko luke lehentasun garrantzitsuenetako bat». Guztira, kalamuaren kontsumo eta salmentari lotutako 200 erakusmahai baino gehiago izango dira Ficoban.

Baina festari lotuta, beste hainbat ekitaldi antolatu dituzte. «Beste mota bateko azoka bat prestatu dugu. Leku askotako jendea etorriko da, eta nahi dugu asteburua hemen geratzea».

Hori kontuan hartuta, ostiralean eta larunbatean kontzertuak izango dira. Ostiralean Marea, Mademoiselle K, Los del Gas eta Glazz taldeek joko dute, eta larunbatean, B-Real, Morodo, Emzel Cafe, Los del Gas eta Guadalupe taldeek.

Horrez gain, azokaren kanpoaldean skate txapelketa bat egingo dute, eta hainbat grafiti egilek horma bat margotuko dute.

Q: Zer da Expogrow azoka?
- Irungo Ficoba erakustazokan (Gipuzkoa) egingo duten kalamuari buruzko erakusleihoa (Oso ondo!)
- Kalamuaren salmentari eta kontsumoari buruz eztabaidatzeko foroa (Bai, hori da Expogrow azokaren egitarauaren oinarrietako bat baina hori baino gehiago da)
A: Irungo Ficoba erakustazokan (Gipuzkoa) egingo duten kalamuari buruzko erakusleihoa

Ulermena

Q: Zer nabarmendu du azokaren zuzendari Sergio Martinezek?
- Kalamuaren kontsumoa eta salmenta ez daudela legez onartuak (Bai, hori egia da baina ez osorik!)
- Kalamuaren kontsumoa eta salmenta legez arautu beharra aldarrikatu nahi dutela (Oso ondo!)
A: Kalamuaren kontsumoa eta salmenta legez arautu beharra aldarrikatu nahi dutela

Q: Sergio Martinezen ustez...
- Kontsumoa legez babestea positiboa izan da: kontsumoa areagotu egin da (Ez! Sergio Martnezk ez dio helburua kontsumoa areagotzea denik)
- Kontsumoa legez babestea positiboa izan da: mafiak kaltetuak izan dira eta zentzuzko kontsumoa gertatzen hasi da (Oso ondo!)
A: Kontsumoa legez babestea positiboa izan da: mafiak kaltetuak izan dira eta zentzuzko kontsumoa gertatzen hasi da

Q: Steve DeAngelo-ren enpresak...
- Amerikako Estatu Batuetan sendabelarrak banatzen ditu (Ez! Datu hori ez da testuan agertzen.)
- Amerikako Estatu Batuetan kalamua sendagai gisa banatzen du (Oso ondo!)
A: Amerikako Estatu Batuetan sendabelarrak banatzen ditu

Q: Kalamuaren erabilera terapeutikoa...
- «zentzukoa» iruditzen zaio Martinezi zeren beste sendagai batzuk arriskutsuagoak izan baitaitezkeenen ari direnentzat (Oso ondo!)
- «zentzukoa» iruditzen zaio Martinezi zeren antsietatearen kontrako eragin positiiboa izan baitezake arriskutsuagoak dira, eta horren kontr (Lastima! Datu hori ez da testuan azaltzen!)
A: «zentzukoa» iruditzen zaio Martinezi zeren beste sendagai batzuk arriskutsuagoak izan baitaitezkeenen ari direnentzat

Q: Zeinek esaten du aisialdian kalamua neurrian kontsumitzea funtsezkoa dela eta kluben bidez, egoki eta modu kontrolatuan kontsumitzen ikas daitekeela?
- Sergio Martinezek (Bai! Testu honetan Sergio Martinezi egindako elkarrizketa baten en aipamenak agertzen dira. Besterik agertu ezean, aipu guztiak dira Martinezenak.)
- Steve DeAngelo-k (Ez! Testu honetan Sergio Martinezi egindako elkarrizketa baten en aipamenak agertzen dira. Steve DeAngelo aipatu egin dute baina ez dute bere iritzirik ekarri.)
A: Sergio Martinezek

Lexikoa

Q: Eman ondoko hitzen sinonimoak
- Kalamuaren kontsumoari eta salmentari lege oinarri bat eman beharra utzi nahi dugu agerian | gura
- Hori lortzeko asmoz, azokan foro bat egingo dute; | erdiesteko
- Badira osasun arloko profesionalak kalamuaren erabilera terapeutikoa babesten dutenak: «Modu ez-ofizialean, badira kimioterapia hartzen ari diren gaixoei kalamua kontsumitzea agintzen ari diren medikuak». | defendatzen dutenak
- Arrisku horiek saihesteko kalamuaren gizarte klubek izan dezaketen garrantziaz ohartarazi du. | erdiesteko
- Guztira, kalamuaren kontsumo eta salmentari lotutako 200 erakusmahai baino gehiago izango dira Ficoban. | denera
- Hori kontuan hartuta, ostiralean eta larunbatean kontzertuak izango dira. | barikuan
Also offered: erakusmahai

Berridazketak

Q: Berridatz ezazu beheko esaldia:

- Kalamuaren erabilera terapeutikoa arautzea zentzukoa iruditzen zaio Martinezi.

Horretarako, erabil ezazu beheko esaldi-hasiera:

- Martinezek zentzukoa irizten
A: Martinezek zentzukoa irizten dio kalamuaren erabilera terapeutikoa arautzeari

Q: Berridatz ezazu beheko esaldia:

- Kalamua mafiek saltzea eragotzi da, eta, aldi berean, kontsumo egoki bat egiteko oinarriak ezarri dira

Horretarako, erabil ezazu beheko esaldi-hasiera:

- Kalamua mafiek sal
A: Kalamua mafiek sal dezaten eragotzi da, eta, aldi berean, kontsumo egoki bat egiteko oinarriak ezarri dira / Kalamua mafiek sal dezaten eragotzi da eta aldi berean kontsumo egoki bat egiteko oinarriak ezarri dira / Kalamua mafiek sal dezaten eragotzi da, eta aldi berean, kontsumo egoki bat egiteko oinarriak ezarri dira

Q: Zein esaldik laburbiltzen du hobekien testuaren muina?
- Expogrow azoka kalamuaren kontsumoa bultzatzeko asmoz antolatu da (Ez! irakurri berriz)
- Expogrow azoka kalamuaren legalizazioa bultzatzeko asmoz antolatu da (Ez! irakurri berriz)
- Expogrow azoka kalamuaren kontsumoari buruzko informazioa emateko eta eztabaida sortzeko asmoz antolatu da. (Oso ondo!)
A: Expogrow azoka kalamuaren kontsumoari buruzko informazioa emateko eta eztabaida sortzeko asmoz antolatu da.