Title: Dendara noa
Course: Moodle euskara irakasteko aurrez aurreko ikastaroetan

TESTU BAT IRAKURRI AURRETIK

Edozein testu irakurri aurretik, ditugun datu gutxi batzuk erabilita ere, irakurleok irakurriko dugunari buruzko hipotesiak egiten hasten gara (konparazio ergela bada ere, pertsona bat ezagutzen dugunean bezalaxe):

- Zein izango den gaia
- Zertarako idatzi duen egileak: zerbait defendatzeko, kontatzeko edo azaltzeko...
- Zeren alde edo kontra egongo den...
- (...)

TESTU BAT IRAKURRI BITARTEAN

Hipotesi horiek konturatu gabe ere egiten ditugu eta irakurri ahala jasotzen ditugun datuen arabera joango gara aldatzen edo berresten.

- benetako gaia zein den jakingo dugu
- Idazlearen asmoa idaztean: zerbait kontatzea, edo argudiatzea...
- Gaiari buruzko xehetasunak
- (...)

IRAKURRI AURRETIKO DATUAK ETA HIPOTESIAK

Irakurriko duzun artikuluan Maider Eizmendik idatzitakoa da eta GARA egunkarian argitara eman zen 2012ko martxoan.

Hona hemen testuaren hainbat datu:

- GARA egunkariaren Iritzia atalean agertu zen
- Gaia: Interneteko erosketak
- Testuak hiru paragrafo ditu. Begira nola hasten diren:
  - Lehen paragrafoa: Interneten erostea gero eta errazagoa da, dendetara joan eta erostea baino gehiago.
  - Bigarren paragrafoa: Janaria ere erosten omen du jendeak Interneten
  - Hirugarren paragrafoa: Internet mugarik gabe erosteko erakusleiho bilakatu dute, nahi duzuna topatu eta ri-rau batean etxeko atarian jartzen dizute

Pentsa ezazu datu horiei buruz. Zer uste duzu egingo duela egileak? Zerbait kontatuko du ala zerbaiten alde edo kontra egingo?

[Image]Interneten erostea gero eta errazagoa da, dendetara joan eta erostea baino gehiago. Arroparen kasuan, esate baterako, ez da ilararik itxaron behar izaten, apenas sartzen zaren aldalekuetan erantzi eta janzten aritu beharrik ere ez. Interneten sartu, ikusi, aukeratu eta, tapa, botoiari sakatzea nahikoa da ezer erosteko. Gero eta jende gehiagok erosten omen du modu honetan. Arazoa prestu-prestu pantailan ikusten duzun hori etxera iritsitakoan izaten da batzuetan. Bai, oihal lodi-lodia zirudiena, mehea eta kaxkarra da; urdina zena, etxera iritsitakoan, berdea; eta probatu, eta Interneten jantzia zuenari beste «grazia» batekin geratzen zitzaiola konturatzen zara; hari leku guztietan berdin estu edo berdin zabal geratzen zitzaion eta ez batean zabal eta bestean estu.

Janaria ere erosten omen du jendeak Interneten, baina nik ez dut hori sekula egin. Etxean egin behar izaten diren lanen artean gehien gustatzen zaidanetakoa da, gainera, erosketena. Ondo janda eta zerrendatxo bat eginda joatea dela diote behar baino gehiago ez erosteko sekretua. Nik ilunabarrean joan behar izaten dut gose puntua eginda eta zerrendan eramatekotan ahaztu ezin ditzakedan pare bat kontu baino ez ditut idatzita eramaten. Gainerakoan, inprobisatzen joaten naiz eta topatzen dudanaren arabera, afariko menua osatzen; behar ditudanak gehienak, tartean gutizia batzuk ere ematen dizkiot nire buruari, ze demontre! Interneteko orrian, serio-serio, sekulako bazkaria egin ostean jarrita, ez nituzke akaso haiek erosiko, baina... armairua zabaldu eta erositakoez gogoratzean sentitzen dudan pozik ere ez nuke sentituko gero.

Internet mugarik gabe erosteko erakusleiho bilakatu dute, nahi duzuna topatu eta ri-rau batean etxeko atarian jartzen dizute birritan pentsatzeko aukerarik eman gabe, badaezpada. Itzulketak egitea posible da, baina hain da katramilatua, «egunen batean jantziko dut» pentsatu eta jira eta buelta uzten duzula etxera iritsi eta asko konbentzitu ez zaituen jantzia. Kontra-kontrakoa esaten da, ordea, janariaren kasuan; Internet askorentzat behar ez duzuna saihesteko modua da. Batera edo bestera, saltzea da mezuen helburua, guztia gure eskuetan dagoela sinetsaraztea, horretarako armairuan gaileta poltsa bat baino akaso inoiz jantziko ez dugun kamiseta bat izatea egokiagoa dela pentsarazi behar badigute ere.

Q: Hona hemen lehen paragrafoaren lehen zatia:

- Interneten erostea gero eta errazagoa da, dendetara joan eta erostea baino gehiago. Arroparen kasuan, esate baterako, ez da ilararik itxaron behar izaten, apenas sartzen zaren aldalekuetan erantzi eta janzten aritu beharrik ere ez. Interneten sartu, ikusi, aukeratu eta, tapa, botoiari sakatzea nahikoa da ezer erosteko. Gero eta jende gehiagok erosten omen du modu honetan.

Zati honetan:

- Egileak internet-en erostea defendatzen du
- Egia
- Gezurra
A: Egia

Q: Hona hemen lehen paragrafoaren bigarren zatia:

- Arazoa prestu-prestu pantailan ikusten duzun hori etxera iritsitakoan izaten da batzuetan. Bai, oihal lodi-lodia zirudiena, mehea eta kaxkarra da; urdina zena, etxera iritsitakoan, berdea; eta probatu, eta Interneten jantzia zuenari beste «grazia» batekin geratzen zitzaiola konturatzen zara; hari leku guztietan berdin estu edo berdin zabal geratzen zitzaion eta ez batean zabal eta bestean estu.

Zati honetan:

- Egilea internet-en erostea defendatzen du
- Egia
- Gezurra
A: Gezurra

Q: Hona hemen bigarren paragrafoaren lehen zatia:

- Janaria ere erosten omen du jendeak Interneten, baina nik ez dut hori sekula egin. Etxean egin behar izaten diren lanen artean gehien gustatzen zaidanetakoa da, gainera, erosketena. Ondo janda eta zerrendatxo bat eginda joatea dela diote behar baino gehiago ez erosteko sekretua.

Zati honetan:

- Egileak informazio objektiboa ematen du
- Egia
- Gezurra
A: Egia

Q: Hona hemen bigarren paragrafoaren bigarren zatia:

- Nik ilunabarrean joan behar izaten dut gose puntua eginda eta zerrendan eramatekotan ahaztu ezin ditzakedan pare bat kontu baino ez ditut idatzita eramaten. Gainerakoan, inprobisatzen joaten naiz eta topatzen dudanaren arabera, afariko menua osatzen; behar ditudanak gehienak, tartean gutizia batzuk ere ematen dizkiot nire buruari, ze demontre!

Zati honetan:

- Egileak erostean dituen ohiturak kontatzen ditu
- Egia
- Gezurra
A: Egia

Q: Hona hemen bigarren paragrafoaren hirugarren zatia:

- Interneteko orrian, serio-serio, sekulako bazkaria egin ostean jarrita, ez nituzke akaso haiek erosiko, baina... armairua zabaldu eta erositakoez gogoratzean sentitzen dudan pozik ere ez nuke sentituko gero.

Zati honetan:

- Egileak internet-en erostearen abantailak onartzen ditu baina bere ikuspuntu pertsonaletik dituen desabantailak ere aipatzen ditu
- Egia
- Gezurra
A: Egia

Q: Hona hemen azken paragrafoaren lehen zatia:

- Internet mugarik gabe erosteko erakusleiho bilakatu dute, nahi duzuna topatu eta ri-rau batean etxeko atarian jartzen dizute birritan pentsatzeko aukerarik eman gabe, badaezpada. Itzulketak egitea posible da, baina hain da katramilatua, «egunen batean jantziko dut» pentsatu eta jira eta buelta uzten duzula etxera iritsi eta asko konbentzitu ez zaituen jantzia. Kontra-kontrakoa esaten da, ordea, janariaren kasuan; Internet askorentzat behar ez duzuna saihesteko modua da

Zati honetan:

- Egileak hasieran internet-en erostea defendatzen du baina gero argudio horri buelta ematen dio
- Egia
- Gezurra
A: Egia

Q: Hona hemen azken paragrafoaren bigarren zatia:

- Batera edo bestera, saltzea da mezuen helburua, guztia gure eskuetan dagoela sinetsaraztea, horretarako armairuan gaileta poltsa bat baino akaso inoiz jantziko ez dugun kamiseta bat izatea egokiagoa dela pentsarazi behar badigute ere.

Zati honetan:

- Egileak defendatzen duen tesia ematen du
- Hau da tesia

Berdin da dendara joatea edo internet-en bidez erostea zeren lortu nahi duten helburua bera da: ahalik eta gehien saltzea
- Egia
- Gezurra
A: Egia

Q: Irakurri berri duzun testua argudiozkoa da: egileak gai korapilatsu bati buruz emango du bere iritzia, hori defendatuz eta besteak arbuiatuz.

- Zein da testu honetan erabilitako argudiatze-modua?
- Egileak defendatu nahi duen tesia agertu du eta gero horren aldeko argudioak aipatu ditu (Ez! Hasieratik ez du esan zeren alde dagoen!)
- Egileak defendatu nahi duen tesia agertu du eta gero horren kontrako argudioak aipatu ditu. Gero, kontrako ideia horie eman die buelta eman die (Ez! Hasieratik ez du esan zeren alde dagoen!)
- Egileak bere tesiaren kontrako argudio bakoitzeko paragrafo bana idatzi du eta jarraian kontrako ideia horiei eman die buelta (Bai! Halaxe egin du!)
A: Egileak bere tesiaren kontrako argudio bakoitzeko paragrafo bana idatzi du eta jarraian kontrako ideia horiei eman die buelta

Q: Hona hemen lehen paragrafoaren bigarren zatia:

- Arazoa prestu-prestu pantailan ikusten duzun hori etxera iritsitakoan izaten da batzuetan. Bai, oihal lodi-lodia zirudiena, mehea eta kaxkarra da; urdina zena, etxera iritsitakoan, berdea; eta probatu, eta Interneten jantzia zuenari beste «grazia» batekin geratzen zitzaiola konturatzen zara; hari leku guztietan berdin estu edo berdin zabal geratzen zitzaion eta ez batean zabal eta bestean estu.

Zati honetan:

- Egileak internet-en erostea defendatzen du
- Egia
- Gezurra
A: Gezurra